12000 टन की जरूरत मिला 3800 टन
यूरिया किल्लत
जिले में यूरिया की किल्लत ने बढ़ाई किसानों की चिंता, प्रभावित होगी रबी की पैदावार
अनूठी कहानी
जिलेमें रबी की सीजन में यूरिया का संकट खड़ा हो गया है। बंपर पैदावार की उम्मीद पाल कर बैठे किसानों को बुवाई के बाद यूरिया नहीं मिलने से परेशानी का सामना करना पड़ रहा है। इस बार सिंचाई के लिए पर्याप्त मानसून और फिर तापमान ने भी किसानों का साथ दिया तो यूरिया ने इनकी चिंता बढ़ा दी है। पूरे जिले की बात करें तो कुल मांग के मुकाबले महज 32 फीसदी ही यूरिया यहां पहुंच पाया है। पूरे जिले में करीब 12 हजार मैट्रिक टन यूरिया की जरूरत होती है। उसके मुकाबले महज 3800 मैट्रिक टन यूरिया की ही आपूर्ति हो पाई है। हालांकि अधिकारियों का कहना है यूरिया की सप्लाई रही है और वेयर हाउस में स्टॉक है। गौरतलब है कि इस समय खेतों में रबी की फसल बोई हुई है। यह समय उसमें खाद देने का है। किसान खेतों में यूरिया का उपयोग करते हैं। यदि वह पर्याप्त मात्रा में उपलब्ध नहीं होे से नुकसान हो सकता है।
किसानों के लिए यूरिया सरकार ग्राम सहकारी समितियों के माध्यम से सस्ती दरों पर उपलब्ध करवाती है। इस साल 12 हजार मैट्रिक टन यूरिया की डिमांड है। कृषि विभाग के अनुसार अब तक 3 हजार800 मैट्रिक टन यूरिया की सप्लाई पहुंची है। डिमांड के मुकाबले करीब 68 फीसदी यूरिया नहीं मिलने से किसानों को परेशानी का सामना करना पड़ रहा है। जिलेभर में किसानों ने रबी में जीरा, इसबगोल, सरसों गेहूं की बुवाई कर दी है। फसल बुवाई के 15 से 20 दिन बाद यूरिया का छिड़काव जरूरी होता है। इस स्थिति में यूरिया नहीं मिलने से फसलों की पैदावार प्रभावित हो सकती है। इधर, किल्लत के कारण उन्हें बाजार से महंगे दामों पर खरीदना पड़ रहा है।
इनफसलों के लिए चाहिए यूरिया
जीरा,इसबगोल,सरसों, गेहूं, चना समेत अन्य सब्जियों के लिए इस समय किसानों को यूरिया खाद की जरूरत है। बुवाई के आधार पर फसल पकाने के लिए प्रति हैक्टेयर करीब चार कट्टे यूरिया खाद की जरूरत होती है।
बाजारमें महंगा यूरिया
किसानोंको यूरिया दो तरह से मिलता है। एक सरकारी स्तर पर ग्राम सहकारी समितियों के माध्यम से और दूसरा बाजार से। ग्राम सहकारी समितियों से मिलना वाले यूरिया बाजार की अपेक्षा सस्ता होता है। सोसायटी में किसानों को एक कट्टा करीब 300 रुपए में मिल जाता है। वहीं बाजार में यह करीब 325 रुपये में मिलता है। कुछ दुकानों पर यह 345 रुपये में भी मिलता है। किसानों को घर तक ले जाने में यह कट्टा करीब 365 रुपए का पड़ता है। ऐसे में बाजार से खरीदा गया यूरिया किसानों के लिए महंगा साबित होता है।
^जिले में अभी तक करीब 3800 मैट्रिक टन यूरिया मिल चुका है। जबकि मांग 12 हजार मैट्रिक टन की है। हमारी ओर से किसानों को यूरिया उपलब्ध करवाने के पूरे प्रयास किए जा रहे हैं। वेयर हाउस बालोतरा में करीब 1500 मैट्रिक टन यूरिया स्टॉक है। डिमांड भेज रखी है और जल्दी ही सप्लाई आने की संभावना है। हेमंतयादव, उप निदेशक, कृषि विभाग
hin_Deva mar_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva